Durban kry tafeltennis-grote | Netwerk24
Tafeltennis van dié gehalte sal oor 'n paar jaar ook in Suid-Afrika te sien wees. Foto: Getty Images
Dit sal die eerste keer in 81 jaar wees sedert dié toernooi in Afrika gehou word.
Die vorige keer was in 1939 in Kaïro, Egipte.
Hierdie keer het die lede van die Internasionale Tafeltennis-federasie (ITTF) met 90-39 ten gunste van Durban teen Düsseldorf, wat die toernooi ook drie jaar gelede aangebied het, gestem.
Volgens Khalil Al-Mohannadi, onder-voorsitter van die ITTF, sal veranderinge aan die formaat van die uitspeelrondes verseker dat al meer lande die eindronde sal wil probeer aanbied.
"Dit weerspieël ook die groeiende gewildheid van tafeltennis," sê hy in 'n mediaverklaring.
Suid-Afrika sal in 2023 ook die gasheer vir netbal se Wêreldbeker-toernooi wees. Dit gaan in Kaapstad aangebied word. – Reuters